ISIGIDIMI SAMAXOSA, AUGUST 1, 1875.

5

INTLANGANISO YOMNYAKA YABAEU-
NDISI.

Intlanganiso yomnyaka yabafundisi bamacala ngamacala ibiko E -Qonce ngomhla 7 nowe 8 ku July Esihlalweni bekuko U-George Blaine Esq. Um- sebenzi omkulu owenziweyo ngeyokuqala imini ibe kukumisa imiteto yokumeka kwentlanganiso. Enye indawo ibe yimfundo pakati kwabantsundu, kwabonakala ukuba bati abafundisi, ingaqubeka imfundo ukuba I-Government itumela incwadi kwinkosana ukuba ziyikutaze imfundo apo zikoyo. Ngamasiko abantsundu bati ngezisiti zonke izikolo zenze intlanganiso zokuwacasa angavumelaniyo nelizwi lika Tixo, nento zokukanya. Enye indawo eke yaxoxwa kakulu yeyolwaluko, kwaza kwagqitywa kwelokuba kucelwe I-Government ukuba abakweta ingabavumeli bati sa ezindleleni ezihamba abantu, amasutu angabi kufupi nazo, bangabonwa kwindawo ezinje ngozivenkile ; ati ukuba umkweta ubamba ibokwe nokuba yena uti uyafeketa asiwe etolongweni anikwe ityala lokuba; bangacandi emizini yezikolo, bangabonwa ezinkantini; nokuba kanjalo bangatshili apa E- koloni. Bate kanjalo wonke umfundisi ubefane- le ukuzamela ukuba amalungu eremente yake, angamadoda nangamankazana, amncedise ukuli- tshabalalisa elisiko, bati abazali bababonise aba- ntwana imfanelo yabo kulento, ati amadodana afuna ukungalenzi abe nentlanganiso aya kwazana kuyo.

Ukulobola kute noko kuke kwakankanywa akwagqitywa ndawo, kwavunyelwana ukuze kubuye kutetwe ngako ngozayo umnyaka.

EZIVELA KUBABALELANI.

AMASIKO OBUHEYIDENI.

No. 2.

Mount Arthur, July 7, 1875.

Bazalwana no dade kuye u-Kristu, kweyokuqala incwadi bendite elinye isiko liquba elinye. Nanamhla ndisatsho. Ukuba nina badala nisa bamba amasiko obudala benu, nabantwana benu bayakuwenza awobutsha.

E-Kamastone ndibone into entle, le eyenziwe ngamadodana akona ngenxa yolwaluko. Kodwa noko ndite ukuba kuyakupelela apo, ukuba iremente yakona isaya kugcina ulobolo namanye amasiko obuheyideni, ayikunceda nto lonto. Onyana babo bayakubeyisa pezu kwayo lomizamo.

Namhla indawo endifuna ukuquba yona kulom- kondo wezinto zobuheyideni ezisekoyo ezirementeni yile yama Gqira. Ndibona ama Gqira obu­heyideni (abapupi bamapupa, Deut. 13 : 1-3) esafunwa nangabantu beremente, kunye namayeza anqulelwa izitixo. Lendawo kum ingumangaliso omkulu, ngokuba ama Gqira la ngabona bapati bezitixo zase Maxoseni, ngaba pereste kanye benkonzo yabo. Akufuneki ukuba ndifumane ndandise ipepa ngo Kungqina lendawo, ngokuba andazi ukuba kuseko abangayiqondiyo : sendiya kungena kule endiyaziyo yokuba abanye besiti bona batabata iyeza lodwa, abakangeli kulendawo yobu Gqira, nale yokuba linqulelwa izitixo. Mandibuze ukuba lento ingenzeka na? Njengokuba nina enipuma ebuheyidenini nisazi ubunzulu balenkolo yama Gqira kuni, niti lento ningayenza ngapandle kokuvusa inkolo endala na? No-

kuba bako ke abaziqondayo ukomelela kokolo Iwabo ku Kristu, nokuba banamandla okoyisa inkolo yezizinto, batabate iyeza elinqulelwa izi- tixo ngapandle kokuzenzakalisa ngokukolwa ezitixweni, nditi kwabaninzi akunjalo, ukolo lwabo ku Kristu luncinane, nanamhla basakolwa bengakolwa zinto zama Gqira. Ndiyabuza kuni ke, nina eniti ninokolo oluqinileyo oloyisayo ezizinto ukuba ngakulo olukolo luncinane nihamba ngokotando na? Maxa yena eyakunibona nitabata amayeza anqulelwa izitixo akayikuti alandele naye na, aze abe sekugwetyweni ngokuba ulitabata ngenkolo esatembela koku kunqulelwa izitixo. Kanti ngapandle kwalendawo abanye kwa sezirementeni apa, lenkolo yama Gqira isahleli. Maxa lento ke inokuvunyelwa ezirementeni komelezwa abanjalo kuyo inkolo yabo yobuheyideni, kunga- de kuqondeke nabasebepumile kule nkolo, naba sahleli kuyo.

Kanjako mandibuze ukuba lento isebenza njanina koheyideni abaningqongileyo? Niyazi ukuba kulapo intloko yenkolo yabo ikona kuma Gqira. Bakubona ke amakolwa efuna lamayeza anqulelwa izitixo lento ayiba nyanzeli kwaku lenkolo yabo na? Lendawo isekuhleni. Ngalomsebenzi wamakolwa babona kwa ubukulu bezitixo zabo ezingenaku ncanywa nangaba abati bakonza U-Tixo opilileyo. Akuncedi nto ukuti, hai, mna nditabata iyeza lodwa ndilitandazele ku Tixo. Umheyideni akakangele njalo yena, akakolwa naxa wena utshoyo ; ngokuba yena uyazi ukuba ekunika nje ulinqulele izitixo, iminyanya nemishologu yakowabo, into atembela kuyo, ukuba lincede iyeza, nawe ukukangele ukuba usatembele kwezonto wakutabata iyeza lake, uze ke wena oti ulikolwa womeleze umheyideni enkolweni yake kwizitixo zakowabo.

Kanjako enye indawo, ndifumana kakuln ukuba aba abasapikela amayeza obuheyideni anqulelwa izitixo kukolisa ukuba babe ngabase nenkolo yokutakata nento ezinjalo, ezipambeneyo kanye nenkolo ku Kristu. Kodwa lendawo ndiyakuyingenela kwezayo incwadi.

Namhla ndisagqibela ngelokuti kuni bazalwana no dade enizibiza ngokuba ngamakolwa, musani ukuvumela lento yamagqira, namayeza obuheyini anqulelwa izitixo pakati kwenu. Niyazi ukuba kulapo izizwe zakowenu zibambeleleyo, kweli temba nakulenkolo. Musani ukuzitshonisa ke, yibani nosizi ngenxa yazo; zide zibone ngokunyuka kwenu kwezizinto ukuba kuyinyaniso amakolwa atembela ku Tixo yedwa, lo Tixo unamandla nati masilandele yena. Kuze kanjako kude kunqineke nakuni maremente abasenenkolo yokutembela kwezi zinto, naba sebetembele ku Tixo yedwa ; ngokuba abasenetemba nenkolo kwezi zinto abanakukonza u-Tixo, ngokuba leminyanya nalemishologu ekunqulwa kuyo ngama Gqira naba pati bamayeza, zinto ezimiswe esikundleni sika Tixo.

Ngako iko okwam ukuqonda ngokuyazi lento, nokwazi ukutetiswa kwezinto ezinje lilizwi lika Tixo, nditi ngapandle kokokuba tina bafundisi, naba Vangeli, nabakokeli, nabashumayeli, tina remente siyivukele lento sicasane nayo, ewe sizikataze ngokuteta nokupanda lento ezirementeni, ukuba siyishenxise pakati kwetu, nditi ngapandle kokuba senze oku u-Tixo akanakusitamsanqela. Nokuba sitandaza, nje ngo Joshuwa, ilizwi liyateta “ Suka ume, O-Sirayeli bonile; batabatile kulonto ilahlelweyo ekutshatyalalisweni.”

Elokugqibela, kuni enipumileyo kanye kwezizinto, enikolwayo zezi ndawo endivelisa zona, ndiyacela imitandazo yenu ngenxa yalamazwi, ukuba u-Tixo wetu awakanyisele nakuti bafundisi, nakuyo yonke iremente yake.

Umzalwana wenu ku Kristu

E. J. Warned.

OTELELAYO.

Grahamstown, July 9, 1875.

Incwadi yomfundisi ka Rev. E. J. Warner ebalwe ngomhla 5 ka June 1875 siyifumene sayiva into eyitetayo. Utete inyaniso yodwa, ude wahlaba ekangele kuba kuyabonakala kulomzi wakowetu ukuba izinto zase kukanyeni zamkelwe ngokuyinxenye, akuvunywa ukuziwa kwesixeko sisendulini ngokute tye, kuhanjwa kuncatanywa. Elisiko lokulobola liwatintele onke amasiko obu- nyama ukuba angapumi eluhlangeni. Kuko ingoma ebivunywa ngamaqaba pambi kweminyaka elishumi edluleyo ebisiti “Ubawo akanditandi utanda inkomo zodwa.” Ibiyingoma yoduli leyo. Ke longoma ibinyanisile, kuba kuti xa kukangelwa umntu ekungendiselwa kuye abe ngonenkomo, kungekuko ukuba kukangelelwa ukuze umntwana wabo apile kakuhle, hai kupela bafuna eyabo inzuzo ; ngokuba uneshumi lenkomo waza wafilisha walinika eloshumi kubo abazali benkazana kupela ungaba ungumyeni oqinisekileyo kwapela, kodwa ukuba ute uneloshumi warola isine walobola ngaso wasala nesitandatu wena akungebe ngunmyeni ozalisekileyo ungahlala unjengo katanto, into ke leyo engenakupumelela ukuxelwa. Ewe namahlwempu ayendiselwa kodwake, liba lelibonwayo ukuba lingabatala, lize liti ukuba lite naxa linento alavuma ukubanika ngenxa yokubona usizi olungabako elusatsheni Iwalo kusuke kuqutywe umfazi nabantwana. Lontoke yile siyenziwayo ngabagcini bevenkile. Isiko lokulobola likukutengisa kanye zonke indlelana zalo. Umfazi olotyolweyo ube- ngafanele kugoduka aye kowabo xa indoda yake ifileyo, ubefanele ukuhlala emzini wake aze ate - ngiswe ngabomzi wake. Umfundisi U-Mr. Warner ubenomnqweno wokunga angehambe ngokwake. Mna nditi ukolisile ukuba ayifake *E-Sigidimini,* kuba ukuba ebengenjanganjalo bekuya kubako indleko kuye ; ize kanjalo ingakawulezi msinya kangaka, ngenyanga enye ivakale kuzo zonke indawo.

Enye into lenteto yetu ayilungile ukuti umntu xa atetayo apakamise kakulu ngati uteta nomntu okude. Lonto iyazipalaza indaba ibangele ukuba ziviwe nangobengafanele kuziva, ibange sigalelwe ngamanzi ngabelungu ezindlwini zabo xa sihleli emacaleni azo. Ke ndinga bangati bonke abafundisi bentsapo bendawo ngendawo bazifundise ukuba zitete ngokulingene ukuba zivane nalowo zisukuba ziteta naye.

Ntozini Ntshona.

St. Marks Mission, June 17, 1875.

Mhleli we *Sigidimi,* andimntu uke akukataze ngokutumela indaba. Ndiya bulela ukuba nam undivumele ukuba ndamkele *Isigidimi.* Kekaloku uvuyo Iwam ngaso andingelugqibi, ngokukodwa kulento endiyibone kwesika June, ukutyilwa komzekeliso wonyana owashiya ikowabo, ngu Rev. J. A. Chalmers. Lendawo asikuko nokuba ndiya kolwa yiyo ngapezu kokuba kube seloko kwaxoxwa ngolobolo, notywala, necuba. Xelisani lomfo ka Chalmers oshumayela ilizwi, ngokuba ukuteta nganto nye akuncedi luto. Aniyazi imisebenzi ye Nkosi ixesha engafezeka ngalo. Akutshiwo yinina ukutiwa: “Hai ukwendela kobutyebi nobulumko nokwazi kuka Tixo; ukungapengululeki kwe migwebo yake ; noku- ngalandeki kwendlela zake.” Akutshiwo na kananjalo ukutiwa : “Yibani nivumelana omnye nomnye. Ninganyamekeli izinto ezipakamileyo, niti nitobele kwezitobekileyo, Ningaziqayisi ngobulumko.”

Jacob Mtshazo.